تبلیس

تبلیس یان تبلیسی یان تفلیس (بە گورجی:თბილისი) پایتەخت و گەورەترین شاری گورجستانە و دەکەوێتە کەناری ڕووباری کورا و ژمارەی دانیشتووانی نزیکەی یەک ملیون و نیو کەسە. تفلیسی لە سەدەی پێنجەمدا لەلایەن ڤاختانگی یەکەم گۆرگاسالی پاشای شانشینی ئیبەریەوە دامەزراوە، لەو کاتەوە بووەتە پایتەختی شانشینی و کۆمارە جیاوازەکانی جۆرجیا. لە نێوان ساڵانی ١٨٠١ بۆ ١٩١٧ کە لە ژێر دەسەڵاتی ئیمپراتۆریەتی پێشووی ڕووسیادا بوو، تفلیسی کورسی حاکمی ئیمپراتۆری بوو، کە فەرمانڕەوایی ھەردوو باشوور و باکووری قەوقاز دەکرد.

بەھۆی ھەڵکەوتەی لە گۆڕەپانی ئەورووپا و ئاسیا و نزیکیی لە ڕێگا بازرگانییە قازانج بەخشەکانی نێوان ڕۆژھەڵات و ڕۆژاوا، تفلیسی لە مێژوودا خاڵێکی ململانێی نێوان زلھێزە جیاوازەکانی جیھان بووە. شوێنی شارەکە تا ئەمڕۆش پێگەی خۆی وەک ڕێڕەوێکی گرنگی تێپەڕین بۆ پڕۆژەی جۆراوجۆری وزە و بازرگانی مسۆگەر دەکات. مێژووی ھەمەچەشنی تفلیسی لە تەلارسازییەکەیدا ڕەنگ دەداتەوە، کە تێکەڵەیەک لە تەلارسازی کۆن و کلاسیک و ڕۆژھەڵاتی ناوەڕاست و ھونەری نۆڤۆ و ستالینی و مۆدێرنیستییە.

لە ڕووی مێژووییەوە، تفلیسی ماڵی خەڵکی جۆراوجۆری باوەڕە کولتووری و نەتەوەیی و ئایینییەکان بووە، ھەرچەندە لە ئێستادا زۆرینەی ڕەھای مەسیحییەکانی ئۆرتۆدۆکسی ڕۆژھەڵاتن. شوێنە گەشتیارییە دیارەکانی بریتین لە کاتدراییلەکانی سامێبا و دار، گۆڕەپانی ئازادی کلاسیکی، شەقامی ڕوستاڤێلی، شەقامی ئاگماشێنبێلی، قەڵای سەدەی ناوەڕاستی ناریکالا، ئۆپێراخانەی مۆری و مۆزەخانەی نیشتمانی جۆرجیا.

 سەرچاوەکان 

پۆل:پێگە شوێنەوارییەکانی گورجستان
پۆل:شوێنە ئاوەدانەکانی گورجستان
پۆل:ھەرێمەکانی گورجستان
پۆل:تبلیس
پۆل:شوێنە ئاوەدانەکان، دامەزرانی سەدەی ٥ەم
پۆل:شارە پیرۆزەکان
پۆل:پایتەختەکانی ئەورووپا
پۆل:پایتەختەکانی ئاسیا
پۆل:شوێنە ئاوەدانەکانی سەر ڕێگای ئاوریشم